《光禄生日》
宋代·朱长文

卿寺方森棘，侯邦屡建旗。
才锋周物理，智烛见神机。
寿远眉毫周，身康鬓雪稀。
翠筠高挺节，古柏暗增围。
云陛朝升对，铜符夕佩归。
灌苗潜致茂，针瘼坐令肥。
召杜名方重，松乔志所希。
非才学诗礼，多幸奉庭闱。
叶载神龟称，雏随彩凤飞。
晨昏趋膝下，永着老莱衣。

作者简介：朱长文（1039—1098）北宋书学理论家；字伯原，号乐圃、潜溪隐夫，苏州吴县人（今属江苏苏州），未冠。